*** دســـــتونک***
روچ دســــــت ءِ دل ءَ کتــــیں روچے
 گوں شپ ءَ مســـکرا کتــــیں روچے
بُست کُتـــیں وپتـــگیـــناں یکـــرندے
 بے ســـمایاں سمــــا کتــــیں روچے
تو منـــــارا مــــدام ڈوبارئے
 من وتا تئـــی وڑا کتـــــیں روچے
تو ھــــدا ءَ مــــدام گش ئے اللہ
 ما ھوں اللہ ھـــدا کتــــیں روچے
زھم ءِ ٹپ وش بـــیتگ ات، بس تو
 ٹپ زبان ءِ دوا کتــــیں روچــے
تو بہ دْرشتـــیں منا چو گندیــم ءَ
 جنترے ءِ گــــر ءَ کتــــیں روچے
دست ءَ گپتیں مـــنارا ابـــــدال ءَ
 جاگھے ءَ بھا کتــــیں روچــــے
غنی ابدال ۔ بحرین